### Beslutningstema

Der skal i denne sag træffes beslutning om overførsel af uforbrugte anlægsmidler fra 2023 til 2024.

### Sagsfremstilling

Der er udarbejdet opgørelse over ikke forbrugte rådighedsbeløb til overførsel fra 2023 til 2024.

![](data:image/png;base64...)

Det samlede forbrug i 2023 lå på netto 59,9 mio. kr. Det oprindelige anlægsbudget udgjorde netto 100,9 mio. kr., (bruttoudgift 111,1 mio. kr. og bruttoindtægt -10,2 mio. kr.). Herudover blev der tilført netto 41,1 mio. kr. bestående af overførsler fra 2022 på 36,7 mio. kr. og tillægsbevillinger på 4,4. Det korrigerede anlægsbudget i 2023 udgjorde netto 142,0 mio. kr.

[adresse] anlægsudgifter lå i 2023 på brutto 101,1 mio. kr. og dermed en smule under niveauet i det vedtagne budget.

Det samlede korrigerede restbudget udgør netto 82,2 mio. kr. inkl. jordforsyningen. heraf ønskes overført 78,2 mio. kr. og et mindre forbrug på 4,0 mio. kr. kan tilføres kassebeholdningen.

Anlægsrammen i 2024
Anlægsbudgettet i 2024 udgør i alt 108,3 mio. kr. netto. Hertil kommer en forventet overførsel fra 2023 til 2024 på 78,2 mio. kr. Det samlede anlægsbudget udgør herefter 186,5 mio. kr. netto.

![](data:image/png;base64...)

Der er på nuværende tidspunkt ikke viden om, at der kommer en regnskabsmæssig sanktion på anlæg i 2024. Det forventes, at kommunerne under ét overholder rammen.

Der arbejdes fortsat med kvalificering af anlægsprojekter ud fra de eksisterende afsatte rådighedsbeløb i 2024 og frem. Der er særligt fokus på placering og fordeling i korrekt budgetår i forhold til, hvornår de enkelte anlægsprojekter aktuelt forventes gennemført, så de kan indgå i budgetlægningen for 2025.

### Lovgrundlag

I henhold til Tønder Kommunes Økonomisk politik 2023 - 2026 omhandler anlæg selvstændige sager/projekter, hvor der som udgangspunkt er 100 % overførselsadgang af alle frigivne ikke forbrugte rådighedsbeløb mellem budgetår.

Det betyder som udgangspunkt

* at alle frigivne ikke forbrugte rådighedsbeløb fra igangværende sager/projekter overføres
* at ikke forbrugte anlægsmidler fra anlægspuljer (ikke konkrete projekter) som udgangspunkt ikke overføres med mindre det kan begrundes i en uforudset tidsmæssig forskydning
* at overførte midler indgår i revurdering af de samlede anlægsaktiviteter inden budgetlægningen for det kommende budgetår.

### Indstilling Direktionen indstiller,

|  |  |
| --- | --- |
| at | anlægsoverførsler på 78,2 mio. kr. fra 2023 til 2024 godkendes, at overførte rådighedsbeløb, som er frigivet i 2023, frigives i 2024 ved overførsel, |
| at | det overførte beløb på 0,083 mio. kr. vedr. Østergade, Toftlund - Trafikplanprojekt (873) overflyttes og frigives til [adresse] - Gaderenovering (908), at der af det overførte beløb vedr. Museum [adresse] - helhedsplan (965) under Kultur- og Fritidsudvalget overflyttes 5,0 mio. kr. som rådighedsbeløb til [adresse] - helhedsplan (999) under Økonomiudvalget, og at indstillingen videresendes til Kommunalbestyrelsen. |

Beslutning fra Økonomiudvalget, 14. marts 2024, pkt. 4:

Indstillingen anbefales.

### Beslutning

Indstillingen godkendt.